એકની એક દીકરીને પરણાવીને પરવારી ગયેલા રઈશ અનસારીની હાલત હામિદ કરતાં સારી કહી શકાય એવી ખરી. આખા ઘરમાં મા-દીકરા વિના ત્રીજી કોઈ વ્યક્તિની હયાતી નહીં. પરંતુ દીકરીઓથી દૂર રહી વહિદાનું મન જરાયે ગોઠવાતું ન હતું. પોતાના મનની વેદના વહિદાએ એક વખત સારો મોકો જોઈ દીકરીઓને હામિદના ચુંગલમાંથી છોડાવવાની અને પોતાની સાથે રાખવાની વાત રઈશને કરી જોયેલી. પણ રઈશે તો ધરાર ના જ પાડી દીધેલી.વહિદાને રહેલી એક આશા પર પણ પાણી ફરી વળ્યા હતા.